open-index/open-wikipedia-markdown huggingface dataset:
皮特肯群島

**皮特肯群島**者，亦稱**皮特凱恩群島，**處南極之北，大洋之東，法屬玻里尼西亞之東，屬大不列顛海外領地。其地孤懸海隅，絕遠塵囂，凡四嶼，曰皮特肯、曰亨德森、曰迪西、曰奧埃諾。四島之中，惟皮特肯一島有民居焉。

## 地理
此島乃火山噴薄而成，周遭斷岸千尺，怪石嶙峋，無平灘可供泊舟，惟亞當斯敦一處稍平。氣候溫煦，草木鬱蔥，多產甘薯、芋、蘇鐵及熱帶百果。

## 行政

論其建置，行政之權，委諸大不列顛駐新西蘭專員，奉英主為元首，行君主立憲，總督代行君職，而島內設有議事會，三年一選島政首長，理庶政，斷獄訟。百餘年來，治權自給，儼然海中一國。

## 史
自古為波利尼西亞人流寓之所，後遂荒廢。清乾隆五十五年，英艦邦蒂號水手倡亂，逐其長官，攜大溪地婦女逃遁至此，焚艦以斷歸路，隱姓名以避刑章。初時爭鬥紛起，人口凋零，後唯餘亞當斯一男子，乃修省向善，導引後裔依《聖經》教誨而居。嘉慶年間，美國捕鯨船始發其蹤，天下方知此孤島之存。

## 民情
島民皆叛臣之裔，雜以大溪地血統，至今猶存皮特凱恩古語，糅雜英語與土風。民多歸依基督，性純質樸，路不拾遺。然因地處荒僻，商旅罕至，人口僅五十餘，少壯多遠赴新西蘭謀生，故有遺珠孤老之憂。雖電訊漸通、郵票名世，然其自成一格之歲月，依舊如縹緲孤鴻，獨立於重洋之外。
分類:大洋洲史
蔣廷黻稚鶴

**蔣廷黻**，字**稚鶴**，號**盥廬**，浙江海寧人。光緒十八年舉壬辰科進士。初授主事，分部學習，累官至廣東潮州府知府。廷黻工於詩，有《隨扈紀行詩存》、《麻鞋紀行詩存》行世，徐世昌纂《晚晴簃詩𣿬》，錄其遺作。民國初元卒。民國兵學家蔣方震，乃其從子也。

## 據


分類:清列傳
皇極天皇

**皇極天皇** ，諱**寶**，是為**寶皇女**。日本茅渟王長女，敏達帝之曾孫也。王妣曰吉備姬，欽明帝女孫。

## 嗣位
皇女幼有容止，多才藝，能事權門，為高向王妃，而生子漢。後舒明帝得皇女，甚嬖愛，乃冊立為皇后，生皇子中大兄、大海人、皇女間人。皇極帝元年，舒明帝疾困，二月，崩。

是時皇室衰微，大臣蘇我蝦夷用事，及舒明崩，中大兄、舒明子古人大兄與聖德嗣山背大兄等爭立，蝦夷恐諸皇子共作亂，遂矯奉舒明遺命，率羣臣推皇后立之為帝，稱「皇極帝」。帝即位初，春秋已四十七，充位而已。蝦夷既有功於帝，復當國輔政，歲餘病，蝦夷至是深居簡出，始欲以其子入鹿代己攝行大臣事，帝頷之。

## 政爭

入鹿專國政，焚聖德所營斑鳩宮室，殺山背大兄王，夷其族。盡徵國內百姓為建蝦夷生冢，恣侈行暴虐，士庶怨謗。帝以入鹿狀聞皇子中大兄，中大兄益患之，憤而思變。後四年，百濟、高句麗、新羅三韓使奉表入貢。七月，置朝會，羣臣皆相慶賀。先是，中大兄陰與其黨中臣鎌足等圖計，謀討入鹿。中大兄預設伏兵，戒衞門府閉板蓋宮諸門；又使大夫石川麻呂及其弟日向為內應，偽以跪誦貢表。入鹿不疑中大兄等有他故，解劒上殿，入坐席。

及麻呂唱表，中大兄自執長槍隱於殿側，鎌足等持弓矢爲助衞。中大兄麾伏兵進，見所部佐伯子麻呂等畏入鹿威而止，乃呼曰：「賊已至，不忍見殺何耶？」，眾始爭趨之，以劒斫入鹿肩中。是時入鹿兵莫至，困迫不已，叩首求救於帝。帝驚起，躊躇呼曰：「朕不知也，爾等將何為？」中大兄伏地奏曰：「入鹿有逆謀，覬覦神器久矣，今若不誅，則國朝宗廟社稷不足守矣！」帝意乃安，於是目左右牽還內。佐伯子麻呂、稚犬養網田遂抽刀殺入鹿，斫於階下，並收餘阿附蘇我者，督責謀逆狀。蝦夷聞變，遽匿居館甘檮岡，中大兄自引吏卒攻圍之。鎌足昔與蘇我相善，因說之於蝦夷部曲兵，使宣示逆順，勸反正。翌日，蝦夷部曲兵皆四散，蝦夷懼，計無所出，日暮舉火自焚其第，卒，敕誅其族。

是年，帝內禪，傳位於母弟輕皇子，是為孝德帝，冊封其姊女間人為皇后，中大兄為皇太子。以中臣鎌足爲內臣、同知軍國事，石川麻呂爲右大臣，立麻呂女遠智娘爲太子妃，帝繇是號曰皇祖母尊。改元大化，政由太子，務復王道之遺風，法唐革新，論舊制利害而更張，海內多以為便。

初，孝德以皇太子勢傾人主，朝政一決於東宮，恃功愈恣，每事稍裁抑。太子秉政，請徙朝廷都飛鳥，為孝德撓沮，亦內銜之。白雉四年，太子奉皇祖母尊出難波宮，敕西巡，間人皇后及皇弟大海人皆從之，車駕詣幸飛鳥河辺行宮。公卿風聞而從，朝堂幾空，孝德益悵恨，自度終不得志，乃作悔詩遣行人賫之予皇后，昏臥累日，遂不豫。逾年，孝德病甚，十一月，兩宮還京師，母尊偕太子、皇后入問孝德疾訖，居於長柄豊碕宮。

## 重祚

孝德立十年崩，皇太子使諸王與百僚迎母尊復位，時年六十一。帝既再祚，浸驕盈，常宴會嬖倖達旦，耽愛出遊，侈華無度。帝好營新宮，敕畿內部民盡自入山伐木，大興工役，起園池層觀，窮極奢靡，故國帑之費不可勝計，善類固諫，俱不聽。會帝行復位五年也，新羅、唐聯軍犯百濟境，將趨王城，百濟君臣不支，使人告日本，求援。

五月，帝敕親征，太子監國，乃興師西伐，至筑紫國為聲援，病不返。八月，帝崩於朝倉宮，年六十七。十一月，葬帝越智崗上陵。太子踐阼，是為天智帝，尋上謚號天豐財重日足姬尊。

## 皇室
### 子女

## 註


## 引據

## 進學
* 
* 

分類:天皇本紀
副階周匝

凡殿閣正身之外，周迴建廊，以成重簷之勢者，謂之**副階周匝**。宋《營造法式》載有其制。

今考其遺構，若太原晉祠聖母殿、曲陽北嶽廟德寧殿，皆循此法；至若中土浮屠、鐘樓，亦率多用之。此制流播東瀛，其禪宗佛殿多仿效焉，名之曰「裳階」。

分類:東亞營造古制
耳房

[縮圖|200x200像素|[北京市|北京八大處三山庵正殿旁耳房]]
凡營第宅，正室之側多附小室。其制卑陿，崇廣皆遜於主房，左右夾輔，宛若人之雙耳，故俗謂之**耳房**。

四合院中，正室兩翼可附耳房，東西兩廂亦然。其平覆屋頂者，俗謂之盝頂。又，城門樓閣左右亦可構之，若京師天安門城樓兩傍所建，即耳房也。

## 據



分類:東亞營造古制
披簷

[縮圖|[東大寺有披簷，拱形，望之宛然東瀛古武士之兜鍪也]]
**披簷**者，附正室之簷而偏構者也。

## 新法
今世營造仿古之宇，頗出新制。其法，先以混凝土築牆，中上際斜引向下以成檐板。檐板之上，以鋼釘錮墊木，聯以裏口木，乃覆以瓦；檐板之下，則反釘墊木與荷包椽，椽上復砌青磚以為飾。

此制，蓋委重於泥石之牆檐，取其渾然一體，堅固避火，歷久不壞；且鳩工維修之費甚省。復藉青磚、覆瓦掩其本體，隱然有枅栱榱桷之次，望之宛然純木所構，大具古制之風矣。

## 用例


## 據


分類:東亞營造古制
宋靄齡

**宋靄齡** ，廣東文昌人。清光緒十五年七月十五日，生於滬上。太原孔祥熙妻者，教士嘉澍之女也。母倪氏，名桂珍，餘姚教士韞山女。

## 平生

靄齡警敏，幼有才惠，年十五，赴美國讀於衛斯理安學院，學有可觀。宣統中畢業，還。孫文總理革命黨，其機要秘書未及得人，靄齡因薦就隸文近習而補之。民國二年，文以討袁世凱敗，欲東奔日本，數召黨人，靄齡響應隨侍，徙東京。明年，下嫁晉商賈孔祥熙，於是笈歸焉，事祥熙俱還晉里第，以貲置銘賢學堂。蔣中正者，靄齡女弟美齡之夫也。及中正當國，祥熙與靄齡弟子文官至首揆，貴寵雄盛，中外敬憚。靄齡為人好貨，長於投貲，亦與聞政事，其門若市，出入之焰，國內無如能匹者。靄齡子令侃、令傑，女令儀、令俊並承眷澤，而令侃、令俊尤縱侈靡，禮遇逾於縣市長。四方每有請托，獻遺不絕，孔家子女至是勢益恣橫，朝野側目銜之。卅六年，祥熙致仕，俄而渡海，徙美國，靄齡攜家產巨萬從之。寓紐約年二十餘，靄齡卒，年八十有四。六十二年，葬紐約芬克里夫墓園，時祥熙早卒，靄齡妹美齡等素服舉哀，諸子女監護喪事。

## 考據

分類:中華民國列傳
分類:廣東省列傳
拉丁語詞源罕用詞電子詞典

《**拉丁語詞源罕用詞電子詞典**》，專錄法語之僻字與新造詞，皆一本於拉丁。創於西元二〇二五年。其舉事也，非圖射利。凡天下士人，皆可假其文淵，任便錄用、增損、流播，惟必明言其所從出。

其理字也，以通達無礙之程式為用，區分類聚。復多造新詞，大抵取拉丁字根，參以佛蘭西語音韻形貌之則而化之。

## 旨
蓋其立書之旨，欲以數位之資訊，羅括罕辭新語，溯其源流，自古典以迄晚期拉丁，以資輶軒訓詁、詞彙生成之考覈。

## 例

* **Bôniloquent / bôniloquente**：言慈善也（源*boniloquus*）
* **Audulard / audularde**：易為讚美所動也（源*adulabilis*）
* **Corusque**：光耀、閃爍也（源*corusco*）
* **Viresque**：復綠、再生也（源*viresco*）
* **Auricolore**：金色也（源*auricolor*）

## 體例
其體例，群詞彙為卷帙，各附綱紀，若篇名、撰者、時日、語源之屬，皆循都柏林核心之制，按圖索驥，檢閱甚捷。

迄至二〇二六年三月十一日，已錄詞條二百五十有三，泰半皆屬新製也。

## 據

分類:語言學書籍
七政四餘

**七政四餘**者，古之星曜名也。所謂「七政」，即日、月及金、木、水、火、土五星是也；「四餘」者，乃推步所擬之虛星，即羅㬋、計都、紫氣、月孛也。

## 四餘
### 史
羅㬋、計都二曜，其名肇自天竺。此二曜與七政合稱「九曜」，又曰「」。有唐一代，太史用以候星步曆，復見於天竺東傳之九曜術及。至若紫氣、月孛，出世差晚，蓋唐末五代中土術士益九曜以為十一曜，遂衍作七政四餘推命之術。

宋真宗崇奉道教，十一曜遂大行於世，尊為道教星君。及至元、明，紫氣、月孛亦入有司曆象推步之列。有清初造，湯若望倡行新曆，新舊二法於四餘之義、用及推步多有抵牾，遂啟康熙曆獄之端。

### 界說
據唐時自天竺譯出之《七曜攘災決》，羅㬋指白道與黃道之升交點，計都乃月之遠地點。歷唐末至宋初，羅、計之義易為兩道交會之對點，以羅㬋為降交點，計都為升交點。至清初湯若望行新法，反以羅㬋為升交點，計都為降交點。然星命家多仍沿舊制，未隨新法更張，仍以羅㬋為降交點、計都為升交點，並視羅㬋為「火餘」，計都為「土餘」。

紫氣行二十八年而繞一周天，然無實象可徵。或謂其法出於閏法。亦或仿「太歲」一年一辰、十二年而周十二辰之例，設一年一宿、二十八年而周二十八宿之隱曜，名曰「紫氣」。星命家視紫氣為「景星」，列為「木餘」。月孛者，承襲計都本義，指月之遠地點，乃窒礙月行之隱曜，星命家以之為「水餘」。

## 道教神明
道藏《上清十一大曜燈儀》尊七政四餘為：「日宮太陽帝君」、「月宮太陰皇君」、「東方木德歲星重華星君」、「南方火德熒惑執法星君」、「西方金德太白天皓星君」、「北方水德辰星伺晨星君」、「中央土德地候鎮星真君」、「交初建星羅㬋隱曜星君」、「交終神尾墜星計都星君」、「天一紫炁道曜星君」、「太一月孛彗星星君」。

## 七政四餘推命
七政四餘推命，又名五星推命。其法以人本命生辰，察七政四餘諸曜所居十二宮之廟旺、所躔二十八宿之度數，以卜休咎，實中土星命之學也。其派有三：曰琴堂五星，曰果老星宗，曰天官五星。琴堂最古，相傳為唐僧一行所創。果老星宗，傳為唐代道士張果老所立，譏駁琴堂而別樹一幟。天官五星則託始於耶律楚材，出世最晚。後世七政四餘之術又演為紫微斗數，然斗數星曜皆屬虛星，不若七政四餘猶須步算天體實軌也。

今存最早之星宗命書《三辰通載》，其步天之法實本唐建中間曹士蒍所造之《符天曆》。其曆以顯慶五年為曆元，以雨水為歲首，不求上元積年，甚便民間術士之用。陳振孫《直齋書錄解題》亦載：「東陽術士曹東野自言今世言五星者，皆用唐《顯慶曆》曆法，更本朝，前後無慮十餘變，而《百中經》猶守舊曆，安得不差！乃用見行曆法推算。」

### 一行、張果、耶律楚材
按正史及先代紀錄，皆無一行、張果習演七政四餘之載。所錄者，充其量言一行精天文曆算、陰陽五行，其著述多屬曆法、太一、遁甲之流；而張果徒炫仙家幻化之術耳。況七政四餘所用之十一曜，乃唐末五代始立；其十二宮法，出於唐中期之《七曜攘災決》，皆與二人世次不合。是故此術多為後世星命家依託前修，假其名號以張其術耳。

且夫耶律楚材，正史雖稱其「旁通天文、地理、律曆、術數及釋老、醫卜之說」，然考其傳記，所涉術數不過太一、曆法、占候之類。據正史所載，僅能確證其通曉曆法，善占候、精太一之術，未嘗言及其推人祿命也。

然朱睦㮮《萬卷堂書目》著錄「五星祕訣一卷 耶律楚材」，明初《文淵閣書目》雖僅存書名，亦收此編；黃虞稷《千頃堂書目》更載「耶律楚材五星秘語一卷」，並歸入五行術數之列。由是觀之，楚材或嘗留有星宗推命之法，斯理仍待來哲考覈耳。

## 兼查
* 七政

## 據

## 進學
* 黃一農〈清前期對「四餘」定義及存廢的爭執〉。
* 高振宏〈道教月孛法研究——道經和通俗文學的綜合考察  〉。
* 王芳屏〈從知識社會學看星命術知識之建構 〉。
* 韋兵〈宋元士大夫與星命、星命術士 〉。
* 趙江紅〈五星是曆：星曜行度文獻源流考  〉。
* 趙江紅〈靜嘉堂藏孤本《三辰通載》考略 〉。

分類:天文
鄭孝胥

**鄭孝胥**，字**太夷**，福建福州人。生於清咸豐十年閏三月十二，父守廉，吏部員外郎。
## 平生
光緒八年舉人，以書記官遣駐日本公使館，甲午歸。孝胥素以變法名，及行新政，置銀行、立憲政、改學制，咸與其事。擢廣西邊防大臣，歷安徽、廣東按察使。

宣統中，遷湖南布政使，時鄂變起，湖南民軍響應革命，號獨立，孝胥因未就，開缺。民國元年二月，遜帝詔下，國體更定，孝胥疏乞休致，流寓上海。十二年，遜帝稍長，方欲整頓禁中，帝師陳寶琛與莊士敦乃薦孝胥主宮廷更張，遂召為內務府大臣，命在懋勤殿行走，飭抑宦者採買供應及盜內庫寶貨諸弊。孝胥起復，名益高，銳意釐正積弊，乃裁汰在廷差使，覈實恩倖宦者貪橫不法狀，悉論譴之，一時內監幾空。明年，充總管內務府大臣。先是直奉構釁，直軍馮玉祥激變，糾眾數萬，十月襲北京，縱兵入城據，收總統曹錕錮官邸延慶樓。十一月，遣所部鹿鍾麟遽徙遜帝、后妃及宮人出禁掖，居於醇邸。帝俄而蹕天津，至日租界，入張園，授孝胥總管行在總務處，仍留侍御前如故。遜帝既移宮，自是怏怏不悅，忿滋甚。孝胥達世故，多智機警，且與日本深相結，思引援圖恢復，乃上疏具陳其謀，謂曰：「自古中興之主，必借兵力。今則海內大亂，日久莫能安戢，列國通不得已，乃遣兵自保其商業。他日非為中國置一賢主，則將啟爭端，其禍益大。故今日皇上欲圖中興，不必待兵力也，但使聖德令名彰於中外，必有人人欲以為君之日。」又指言共和用事亂天下，導帝往避關東與外人通款，藉以恃之，帝亦以為然也。

會日中釁啟，日本關東軍大舉犯滿洲，歷數月，中國軍益失利，陷遼寧、吉林、黑龍江各省，中外震動。孝胥乘間勸遜帝附日，請駕日兵艦由天津出關舶赴滿洲，帝意稍猶豫；孝胥偕日軍大佐土肥原賢二、帝妹顯玗等詣帝，巧媚甘言，極論東狩利便，誘來附，帝始頷之。二十年，孝胥從帝幸關外。十一月，車駕行海路，自營口至奉天，晤關東軍，示以獨立決意。明年，關東軍自立遜帝為執政；是歲，宣言建國號曰「滿洲」。三月，帝即執政位於長春，改元大同。詔置國務院輔政，以孝胥為國務總理大臣，兼管文教部事。九月，孝胥受命與關東軍司令武藤信義訂約二款，奉約兩國敦睦邦交，許滿洲獨立，日軍駐防境內，是為《日滿議定書》。事聞，物議沸騰，輿情以滿洲實為日屬國頗譏之。當此時，滿洲國政事悉委之日本，各部每建白，事無巨細，輒先詣日人可而後關白帝、相。於是滿洲威權，盡歸日本，孝胥雖當國居相位，而憚日人兵勢，聽其處決，內慚沮甚。孝胥相三年，乃乞休，隱居，嘗賦詩云：「何事與人說時命，殘年由遣待蒼茫。」逾三年，孝胥羸臥，致不起，三月廿八日，卒，年七十七。帝追謚「襄勤」，七月，賜國葬太祖陵側。文革間，紅衛兵發掘孝胥墓柩，取其屍骸，遂悉焚之。
## 考據

分類:清列傳
分類:中華民國列傳
抱廈

**抱廈者**，屋也，圍繞於廳堂、正屋。或謂附築於本構前後之別室。園囿宏製，多營此制。
[右|縮圖|220x220像素|上海[嘉定城隍廟大殿前抱廈及前廊]]

## 別名
此制，宋時謂之**龜頭屋**，盛於兩宋，及清始稱「抱廈」。其名之殊，非獨因世而易，亦隨形制、所在而別：

* 軒者，多見於風土未善之地。其制，附築於正堂之前，四敞無墉，狀若亭榭。家人常聚此治事，或燕語清談焉。

[右|縮圖|293x293像素|北京[龍王堂 (八大處)|龍王堂抱廈]]

* 釋制，有拜亭、拜殿，世俗無之。其地處堂宇、庭除之交，故爲供善信進香瞻拜之所，如大觀音亭興濟宮。

## 據

## 兼查

* 門廊
* 玄關
* 門頭
分類:東亞營造古制
核武器

**核武器**，乃爆裂之兵也。其理不假硝磺，乃逬析原核，激其離合，以生大變。發機之頃，逬溢雷霆之威。其烈也，摧城拔木，鎔金銷石；劫火所及，糜爛百里，殺傷無算。環顧宇內凶器，莫之與京。

分類:兵
興象

夫詩家論**興象**，肇乎唐而盛於明清。近世論者，多謂其乃感興與物色相融、情景交遘之境。然考昔人本旨，「象」者，泛指辭氣篇意，統包宏富，非特今所謂「形象」而已；「興」者，發乎情而蘊乎趣也。古人品藻，每及興象，往往重興而輕象，第求神韻悠長而已。明清論詩，奉為鵠的，推尊漢魏盛唐。其所祈嚮之興象，實嚴滄浪所謂「興趣」耳。

考「興象」之名，實權輿於殷璠《河嶽英靈集》。其序譏南朝之詩云：「理則不足，言常有餘，都無興象，但貴輕艷。」評陶翰則曰「既多興象，復備風骨」，評孟浩然則曰「無論興象，兼復故實」。然璠未嘗明言其義。今人或釋為「能興發感動之物象」，陳伯海非之，以為未妥。陳氏謂：夫興發感動，詩之本也；斯類物象，自古已然，何待乎唐？若是，則不足為唐詩之特質，昔人特標此旨，亦歸虛語矣。

「興」者，起也。尼父云「詩可以興」，謂其感發志意，此乃「興發感動」之說所由來。迨漢儒申「美刺比興」之旨，「興」乃託物以起，不復專言感發，遂轉為詩家之體法。此法常與美刺相表裏，主於委婉微諷，《文心》所謂「興則環譬以託諷」，正兼事與法言之。其後此旨分流：一則重其諷諭，甚至不拘「託物」之法，若陳伯玉之倡「興寄」、白樂天之重「風雅比興」，皆以政教為宗；一則重其餘味，鍾記室《詩品》云：「文已盡而意有餘，興也。」此則專主含蓄神韻，而脫略美刺。唐人論詩，多取後義。《英靈集》評劉昚虛「情幽興遠」，評常建「旨遠興僻」，評賀蘭進明「多新興」，其言「興」者，皆近鍾氏之論，偏重神韻也。

由是可尋「興象」之真詮。夫興與象，非以興飾象，實乃相對而相成。「象」者，篇中之物色也；「興」者，言近意遠、吞吐不盡之神韻也。象主質實而見諸外，興主空靈而隱諸內。合而言之，則求詩既具形似之妙，復饒意表之韻；緣所寫之迹，達所涵之境。唐人有云「興在象外」，正賅隱顯之妙，乃「興象」絕佳之註疏也。

蓋判「象內」「象外」為二，彰唐人審美之閎微。唐前論詩，多局於耳目所接之「象內」。陸平原《文賦》云「期窮形而盡相」，正泥於此，亦六朝「貴形似」之流風也。「興象」既標，足見詩人覃思，已由體物求形，入於超言探理；遺其形器，以闚道本。斯乃詩學之大變，亦唐詩升堂入室之徵也。
## 據

分類:詩
譁亂

縮圖|英舶邦蒂號犯上圖
**譁亂**者，群下聚眾作亂也。又云**譁變**。多發於行伍、舟師之間，其意，或在違抗節度，或謀廢黜將帥。

西名mutiny，本謂軍卒干犯長官、不聽約束；然廣而言之，凡悖逆威權者皆可當之。是以亂者，不獨見於兵戎。凡朝野政事、經計生業、權位上下之屬，以卑陵尊、以下犯上者，皆得泛稱焉。
## 註
叛亂

夫**叛亂**者，聚眾以抗朝廷之謂也。與其事者，謂之逆賊；其同謀結黨、行紀有度者，謂之亂黨。蓋亂黨之所圖，非割據一方，即欲竊奪天下之國柄也。 推其肇亂之由，多因政教失綱，或民間積怨。蓋群下患於不均，或抱見棄於上之恨，鬱結難平，乃鋌而走險。泰西拉丁古語謂之「rebellion」，其字源合「復」與「干戈」而成，蓋復興干戈之意。昔西哲洛克有言：苟遇暴政，則傾覆朝廷，乃斯民之天責也。
## 據


分類:政治
事變

**事變**者，謂非常之大故、廣被之騷亂也。其勢蓋烈於尋常。至若兩國交惡，未申討而用兵，或兵釁不廣、時日不久者，亦謂之事變。
分類:政治
分類:戎
高麗民主聯邦共和國案

**高麗民主聯邦共和國**，國號案也，金日成所倡，以為統一後可用之也。西元一九八〇年十月十日，日成於勞動黨第六次大會作中央委員會治事總考，始議此名。其旨乃以一族一國、兩制兩府為本。

## 據



分類:朝鮮民主主義人民共和國紀事
吐綬雞

**吐綬雞**者，雉之屬也。體碩大，雄者高可三尺，雌者稍殺。首禿無羽，其色青。喙基有肉冠，能舒卷；頷下垂紅肉瓣。雙翮強健，羽色隨種而殊。雄者每引吭而鳴，必張尾若扇，其冠與瓣，乍變異色，爛然奪目，宛若吐綬，故以為名。華言俗呼「火雞」，東瀛謂之「七面鳥」。

## 據

分類:火雞屬
拜貨教

**拜貨教**，又譯**拜物教**者，蓋宗教之一端，多見於孤絕未化之土著。其人偶覩殊方機巧之器，輒駭為天造，奉若神祇而崇拜之。

## 據


分類:信仰
拜物教

**拜物教**，或譯**物神崇拜**，蓋太古荒昧之遺教也。其俗奉無情之物為神明，若木石、柯葉、弓矢之屬，悉加崇拜。意謂枯朽皆稟靈明，具神冥莫測之性，能司人休咎，操死生禍福之柄。案其物出乎造化，抑或成於人手，復判為「自然物神」與「人造物神」二途。

## 據


分類:信仰
契丹 (中國稱號)

**契丹**者，呼中國與漢人之故稱也，蒙古、中亞突厥、東斯拉夫諸部用之。泰西之悉中國，實自馬可·波羅《遊記》始，為極早且流傳最廣之作。其書稱元朝為契丹，以為極東之國，物產豐饒，黃金佈地。

當中世紀之時，歐洲人於中國之體認猶昧。蓋彼時中原以北，為遊牧之眾南下而漸染華風、殊俗交融之區；雖被服漢儀，然未盡鎔於儒門，別呈一境。

迄乎今茲，俄羅斯、烏克蘭、哈薩克諸邦，百凡交際，猶沿舊稱而謂中國曰契丹。維吾爾語亦有以契丹指代中國者，然今於邦內已屬陳詞廢語，唯流寓域外之維人尚多稱之耳。
## 據


分類:元紀事
大同之世

萬國混一畛域，天下一家。斯時民無等差，利澤均霑，共處和平，永息干戈，謂之**大同之世**。

大同一詞，出乎《禮記》。歷代儒者，遞相闡發，至康有為《大同書》而集其大成。宗共產者，所期之世，蓋即此也。毛澤東嘗語黎錦熙：「大同者，吾人之鵠也。」非獨共產然，三民主義，亦求大同。
## 據

分類:政治
氕

縮圖|氕原子|195x195像素
**氕**者，氫之同位素也。其核獨抱一質子，而闕中子。稟性貞固，無衰變之患；天地間氫類，以此最為常覯。其符記作¹H。
## 據

分類:化學
大三和弦

縮圖|音鐘圖中之黃鐘大三和弦
**大三和弦**，樂律之式也，共三律：曰根音、三音、五音。取一律為根音，上數四律，以得三音；複數三律，以至五音。根音至三音，音程大三度，故稱大三和弦。若以黃鐘大三和弦為例，則根黃鐘，三姑洗，五林鐘。圖所示者，即音鐘上黃鐘大三和弦也。
## 據

分類:音樂
陽球

**陽球**字**方正**，漁陽人也，家世大姓冠蓋。

## 雷厲風行

球能擊劍，習弓馬，性嚴厲，好申、韓之學。郡吏有辱其母者，球結少年數十人，殺吏，滅其家，由是知名。初舉孝廉，補尚書侍郎，閒達故事，其章奏處議，常為臺閣所崇信。球出為高唐令，以嚴苛過理，郡守收舉，會赦見原，辟司徒劉寵府，舉高第。九江山賊起，連月不解，三府上球有理姦才，拜九江太守。球到，設方略，盜賊殄破，收郡中姦吏盡殺之。

遷平原相，出教曰：「相前蒞高唐，志埽姦鄙，遂為貴郡所見枉舉。昔桓公釋管仲射鉤之仇，高祖赦季布逃亡之罪。雖以不德，敢忘前義。況君臣分定，而可懷宿者哉！今一蠲往愆，期諸來效。若受教之後而不改姦狀者，不得復有所容矣。」郡中咸畏服焉。時天下大旱，司空張顥條奏長吏苛酷貪污者，皆罷免之。球坐嚴苦，徵詣廷尉，當免官。漢靈帝以球九江時有功，拜議郎。

遷將作大匠，坐事論。頃之，拜尚書令，球奏罷鴻都文學書奏不省。

## 一心鋤閹
中常侍王甫、曹節等弄權，扇動內外，球嘗拊髀發憤曰：「若陽球作司隸，此曹子安得容乎？」光和二年，遷為司隸校尉。王甫休沐里舍，球詣闕謝恩，奏收甫及中常侍淳于登、袁赦、封𦐇、中黃門劉毅、小黃門龐訓、朱禹、齊盛等；羣閹子弟為守令者，姦猾縱恣，罪合滅族，太尉段熲諂附佞幸，宜並誅戮。於是悉收甫、熲及甫子永樂少府萌、沛相吉等送洛陽獄，球自臨拷甫等，五毒備極。萌謂球曰：「父子既當伏誅，少以楚毒假借老父。」球曰：「若罪惡無狀，死不滅責，乃欲求假借邪？」萌乃罵曰：「爾前奉事吾父子如奴，如敢反汝主乎！今日困吾，行自及也！」球使以土窒萌口，箠樸交至，父子悉斃杖下，熲亦自殺。

球乃僵磔甫屍於夏城門，大署榜曰「賊臣王甫」，盡沒入財產，妻子皆徙比景。球既誅甫，復欲以次表曹節等，乃敕中都官從事曰：「且先去大猾，當次案豪右。」權門聞之，莫不屏氣。諸奢飾之物，皆各緘滕，不敢陳設，京師畏震。

## 失寵就戮
時順帝虞貴人葬，百官會喪還，曹節見磔甫屍道次，慨然抆淚曰：「我曹自可相食，何宜使犬舐其汁乎？」語諸常侍，今且俱入，勿過里舍也。節直入省，奏靈帝曰：「陽球故酷暴吏，前三府奏當免官，以九江微功，復見擢用。愆過之人，好為妄作，不宜使在司隸，以騁毒虐。」帝乃徙球為衛尉。

時球出謁陵，節敕尚書令召拜，不得稽留尺一。球被召急，因求見帝，叩頭曰：「臣無清高之行，橫蒙鷹犬之任。前雖糾誅王甫、段熲、蓋簡落狐狸，未足宣示天下。願假臣一月，必令豺狼鴟梟，各服其辜。」叩頭流血。殿上呵叱曰：「衛尉扞詔邪！」至於再三，乃受拜。其冬，司徒劉郃與球議收案曹節、張讓，節等既知，遂共誣之。詔收球、郃等送洛陽獄，誅死，妻子徙邊。

## 出典

分類:漢列傳
上夸克

**上夸克**者，於諸夸克之中，其質最輕。能與下夸克相交結：聚一上二下，則生中子；合二上一下，則為質子。中、質二者，共成核子之體也。其性自旋居半，荷正三分之二元電荷。且宇宙四力，曰重力、曰電磁力，以至強弱之作用，皆能感應焉。
## 據

分類:化學
分類:物理
南長山島

**南長山島**，介乎黃、渤之間，南距膠東，北望遼東，實海邦之奧區也。其地之大，冠絕山東諸島，亦為廟島群島中幅員最廣、生民最繁、地處極南者。今隸山東省煙台市長島綜合試驗區。

唐置大謝戍，因名**大謝島**。趙宋時曰**沙門島**。清世以島上山嶺連亙，宛若長練浮海，遂更名曰**長山**。後以其地居群島之南，復冠以「南」字，而有今名。
## 史
斯島人文，肇跡甚古。昔於王溝村發掘三萬五千年前智人頭骨，足徵洪荒之世，已有人跡。及龍山、岳石以迄商周，陶鬲獸骨，層出疊見。復有西周至漢代古墓，出土玉璧、陶壎，制度粲然。

秦漢置黃縣，斯島隸焉。歷魏晉迄於隋，建置不易。然戶口盈虛，典籍殘闕，莫得詳考。

唐貞觀二十年，太宗東征高句麗，海路轉輸，以斯島為咽喉要衝，因置大謝戍，未幾而廢。神龍三年，置蓬萊縣，島遂隸焉。

趙宋稱沙門島，置沙門寨，仍隸蓬萊。建隆三年，太祖下詔：「索內外軍不律者，配沙門島。」自是遂為流囚之所。宋法，刺配沙門島者，罪之極也。初，朝廷定額三百，給糧如數；然配者踵至，多時至千四百人。糧餉不給，島吏輒殺羸弱以滅口，或夜縛投海。故宋人聞配沙門，若赴死地。東坡謫登州，嘗臨海眺望，作《北海十二石記》，有云：「惟沙門最近，兀然焦枯。」可窺一斑。

元設沙門島社。明洪武二十七年，倭寇擾邊，詔徙其民於蓬萊，島為之空。萬曆二十一年，復調中營軍四百人屯田戍守，其後軍戶多占籍為民，島始復有居人。

清順治末，下遷界令，島民盡徙，地復荒蕪。康熙二十二年，臺灣平；二十六年，詔許島民復業，勸督耕墾，生息漸蕃。

民國十八年，隸長山島行政區。抗戰軍興，委於日寇。國共內戰，至一九四九年八月十一日，解放軍渡海攻島，克之，此乃其渡海首役也。共和國立，置長島縣，縣治即設斯島。
## 地理
島居廟島群島極南，東臨黃海，西瞰渤海。北與北長山島相望，初以玉石街大壩相連，後更建聯島大橋，車馬駢闐；二島雖殊名，實若一體。南距蓬萊僅七公里，水道寬淺，波平可渡，自古為登州出海之門戶。

島民出入，皆賴舟楫。島西鵲嘴灣建有長島港，輪舶穿梭。南通蓬萊，北達砣磯、大欽及南北隍城諸島，西抵大小黑山與廟島。往來蓬萊之舶，日十餘班，惟遇風浪始輟。東北復有大竹、小竹、車由三島，皆荒原無人，舟楫不通。

若遇重疾危厄，風浪阻絕，則遣直升機以通大陸。北海救助局駐機蓬萊，聞報即赴，實為海島生民之保障也。

論其形勢，南北修長而東西迫狹，遙望之，宛若長笏浮海。縱七點三五公里，橫三點八五公里，廣十三點二一平方公里，周圍海岸計二十四點四五公里。地勢東高西低，東多丘陵，西闢平壤，間隔黃土臺地。山嶺多作南北走向，名山有餑餑、高山、北山、黃山、信號、烽山、半劈、葉台諸嶺。其中黃山拔海百五十六米，為全島絕頂。觀乎群島，斯島地勢最為平夷。

環島礁岩棋布，自北迤南，有名可指者：曰北龍須、南龍須，曰坑石板、蓮花池、豬嘴石，曰老頭、雙石、石板、馬石、長石諸礁，曰高山走石、四黑石、北石礁、大石根、沙船碇、外二道、北頭礁等。星羅海表，蔚為大觀。
## 區劃
今島隸長島綜合試驗區南長山街道。轄區十一，皆行政村也：曰南城、樂園、連城、王溝、黑石嘴、荻溝、趙王、山前、孫家、後溝、鵲嘴。試驗區管委會亦駐節於斯。
## 氣候
處東亞季風之區，兼受大洋調節，氣候較大陸為和緩。歲均溫十二攝氏度，一月最寒，八月最暑。歲降水五百五十毫米。

草木蓊鬱，多松、櫟、槐、楊之屬，東部丘陵尤茂。近海浮游植物百有五種，浮游動物三十三種，底棲生物百有一十種。春秋之際，候鳥過境者二百餘種，故有「鳥驛」之雅稱。
## 戶口
島上戶口，代有盈虛。宋世為沙門囚島，流人嘗逾千數。明初徙民，島乃空虛；萬曆間戍軍占籍，始復編戶。清初遷界，復就荒蕪；康熙詔民歸墾，生息漸蕃。民國十九年，計口一萬零八百人。及至公元二〇一〇年，增至二萬四千四百一十四人，多聚居西側平衍之地。
## 文教
島建長島第一實驗學校及第二實驗學校，皆行九年一貫之制，兼括小學、初中。復設長島中學，以育高中生童。
## 勝跡
島多勝跡。北有望夫礁，奇石宛若婦人佇立望夫，形神畢肖。南有峰山林海，登臨其巔，東望黃海，西眺渤海，松濤滿耳，海色盈眸，足覽兩海交匯之奇觀。
## 據

分類:山東省
分類:島嶼
分類:渤海
桃花石

**桃花石**，古中西亞諸部呼漢邦及唐室之名也。考其源流，或謂出於「拓跋」，或謂「唐家」、「大漢」之音轉。

## 考源
蒙元時，李志常撰《長春真人西遊記》，載阿里馬城之事云：「土人唯以瓶取水，戴而歸。及見中原汲器，喜曰：桃花石諸事皆巧。桃花石，謂漢人也。」此漢籍稱「桃花石」之始。

異域載籍，聲近之名尚多。如隋、唐之際，拂菻史家狄奧菲拉克特·西莫卡塔作《史》，其卷七載有Taugast一統之事。西儒卜弼德考之，謂即周建德六年北周平北齊之役。

又唐開元間，後突厥立《闕特勤碑》，亦以Tabγač呼漢人。蓋「桃花石」與Taugast，皆同出於Tabgac一字耳。
## 據


分類:唐紀事
下夸克

夫**下夸克**者，諸夸克之中，其質次輕。能與上夸克相摶，以生中子、質子。中子之體，一上二下；質子之體，二上一下；斯二者，共成核子。其自旋為半，荷負三分之一元電荷。至若宇宙四力，凡重力、電磁力、強弱之作用，皆能被之。

## 據

分類:化學
分類:物理
馬克士威方程組

**馬克士威方程組**者，凡偏微分方程四。合以勞侖茲力，實肇電磁學之基。蓋明電場、磁場，皆為電荷、電流與夫場之變所生也。
## 方程
其列式如左：

\begin{align}
\nabla \cdot \mathbf{E} \,\,\, &= \frac{\rho}{\varepsilon_0} \\
\nabla \cdot \mathbf{B} \,\,\, &= 0 \\
\nabla \times \mathbf{E} &= -\frac{\partial \mathbf{B}}{\partial t} \\
\nabla \times \mathbf{B} &= \mu_0 \left(\mathbf{J} + \varepsilon_0  \frac{\partial \mathbf{E}}{\partial t} \right)
\end{align}


按：\mathbf{E}為電場，\mathbf{B}為磁場，\rho為電荷密度，\mathbf{J}為電流密度，\varepsilon_0為真空電容率，\mu_0為真空磁導率；至於 \nabla \cdot、\nabla \times，則各表散度、旋度之算符也。

## 據

分類:物理
關符

華言**關符**者，今多作**護照**，通關所憑也。日本三韓人謂之**旅券**，越南初譯通行，後亦從華俗。

其上載姓名、形貌、籍貫，蓋以驗其人，防奸偽也。出入疆域，往來異邦，必持以示官府。凡商賈使臣，遠涉他國，皆賴之以通行焉。

## 沿革

中國古以**符**、**傳**為出入關津之證。攷之三代，夏、商、西周謂之牙璋、圭璋。春秋戰國及於秦漢，謂之**封傳**、**符節**、關符；唐有**過所**；宋演為**關引**、**關照**、符牌；元多用**公驗**、腰牌；及明，復有**文牒**、符牌、勘合諸制。其質則由金石而竹木，由竹木而楮墨；其制則由手書而雕版，由單牒而摺冊。

至關禁之寬嚴。《史記·孟嘗君列傳》載：戰國之世，孟嘗君養士甚眾，各有所長。及困於秦，客有為狗盜者，潛入秦宮，竊白狐裘以獻王之幸姬，求解。姬為言於王，王乃釋之。太史公記此，特著一節曰：「孟嘗君得出，即馳去，更封傳，變名姓以出關。」蓋言孟嘗脫身之際，慮事周密，特更封傳以易其身也。又，歷至李唐，「過所」之制益嚴。凡商賈行旅，必懷過所，違者即屬「私度」，必遭緝拿治罪。若偶失之，則見拘留，必待覈明本末，方量情發落。有通曉關防之學者，曰范振水，謂：李唐檢驗關防之法，實與千年後泰西海關無異。大食、波斯諸商，得以安行於中土者，實賴國威遠播，中外交通之盛也。然唐代最著之「私度」者，乃釋玄奘。玄奘孤征西域，未蒙給牒，遂隱跡商賈之中，數遭關卒流矢之厄。小說《西遊記》稱，三藏師徒歷涉西域，首重「倒換通關文牒」，即由沿途國君於大唐所給文牒之上驗印押花。此舉，與今世列國使節簽證之法暗合。范氏以為，此蓋吳承恩以明代制度形諸筆墨。

中國關防牒照，自春秋以降，迄於近世，殊無內外之別；逮乎有清，亦無護照與簽證之分。外夷入關，必先候旨准行，州府乃別紙發照。蓋夫泰西，迄於歐戰之前，列國多未責令商旅攜牒，亦無簽證之例。西曆一七〇六年，英吉利始發單紙護照，請他國許其民優游。一八六二年奧斯曼國之簽證，允爲存世最早之實物也。然逮乎明清，英吉利挾機器之利，欲通商四海，適逢中邦閉關，遂生捍格。中邦向依「另紙發照」之制，與泰西「自由通行」之求相悖，關防之爭，遂肇鴉片之役。按清道光十四年，英吉利首任領事律勞卑自澳門赴廣州。依大清律令，外夷入廣，必先向地方請領關照。然律勞卑抗不領照，反以「平行之禮」致書兩廣總督盧坤。盧坤震怒，勒令輟市；律勞卑遂驅兵船轟擊虎門炮臺，強闖黃埔。越六年，鴉片之役遂起。夫鴉片、咸豐庚申兩役所訂《南京》《天津》《北京》諸約，除割地賠款外，厥以「自由通商，協定關稅」為大旨，實遂馬戛爾尼與律勞卑之宿願也。尤以《天津條約》明定洋人「得往內地遊歷經商」、西教士「得自由傳教」，外邦人但持自國護照，經中朝官吏蓋印，即可優游內地，莫敢誰何矣。

## 註


## 書證


## 據

分類:政治
最後通牒

**最後通牒**，外交之照會，而限期請答、決裂在即者。其辭至峻，隱寓威喝，若不見納，必將施以重懲，尤以外交折衝多用之。昔嘗按音譯作「**哀的美敦書**」。

凡邦交之最後通牒，言盡於此，無復轉圜之餘地。苟格而不受，嚴制隨之，甚或宣戰。有蓄意構兵之國，輒故設苛約，逆知彼必不全受，遂藉此通牒為興師之漸。若奧匈帝國致塞爾維亞以七月最後通牒，遂啟第一次世界大戰之釁；又如西元一九三九年三月，納粹德國致立陶宛最後通牒，以割還梅梅爾相迫，皆其類也。

至於中華人民共和國，其外交之極辭，輒曰「勿謂言之不預也」。此言一出，世多視為耀武開戰之先兆焉。

## 據

分類:政治
照會

* 曰官署**[[行文]]**以議事。
:* 曰官府布諭之**[[公文]]**。
* 曰近世邦交，兩國互通文告。見**[[外交照會|照會]]**。
:* 曰國交往來之文書。
* 曰執照或憑證。
* 曰參驗覆勘。
* 又**[[搜查關係事項照會]]**，蓋日本警吏以《刑事訴訟法》第一百九十七條第二款為據，為勘鞫案情而廣搜端倪者也。

## 書證


## 據
外交照會

**外交照會**，列國交涉之文書也。或用以通辭商榷，或宣示他邦而責其答報。

若限期請答、決裂在即者，則謂之「最後通牒」。

## 辨名
外交照會，省稱「照會」，察照知會之謂也。又稱「通牒」。

## 據
分類:政治
知會

**知會**，猶言相告也，走報也。亦謂馳告之書。

## 辨名
咨者，舊制平秩官署往來之公牒也，後亦謂移送文書。又云**咨照**。直語所謂「迅速通知」，近人言「飛咨」者有之。

其走告之書，謂之**佈告書**者有之。

日、華今謂之**通知**。又有「書面通知」一詞，專指其文書。西元一九一六年赫美玲《官話》收**達知**，即通語之「通知」。

## 註


## 書證


## 據


分類:群學
簽證

**簽證**者，通關之符驗也。凡異邦人欲入國門、或假道、或出關，必持符傳護照，呈交有司。有司覈實，乃於其上批註鈐印，或別紙具文，許其通行，斯之謂簽證。

列國為通商旅、徠遠人，時有優假之制，寬其關禁，華言「免簽」；或單施惠政，不求對等，皆所以便賓客之往來也。

按其西名曰visa，實源出泰西古語「」，蓋「已覽之文」之意也。越南譯之以**視實**，全稱**出入境視實**。日韓謂之**查證**。

分類:政治
電子秩佈

凡原子之成，必有居中者曰核，有周流者曰電子。電子每佈，必循軌域，秩然有次，疇人謂之**電子秩佈**。
## 要旨
凡言秩佈，其要有二：一曰電子循軌而動，二曰各軌自有定域。然電子未能獨行，其所處之位，皆為均勢場所攝。以數理明之，則有、諸法。若循量子力學之旨，皆有繫焉。若得其時，電子或吸光子而陟，或發光子而降，由是自一能階，遷乎他階，秩佈之道，因之以易。
## 層次
電子秩佈之說，濫觴於。玻氏創「殼層」、「亞層」諸名，洎乎後世，雖窺電子之性益深，而此名沿用及今弗易。

殼層云者，相同諸態之總匯也。於秩佈記法內，n為正數，居乎軌域字母前。第n殼之容電子，其數為2n2。所以平方者，蓋因電子，一軌域可受二枚耳。

亞層云者，同殼之中，相同諸態之總匯也。如l=0,1,2,3，則因光譜之徵，以s、p、d、f四字名之。各亞層受電子之數，以2(2l+1)枚為最。此數悉本乎量子力學方程，尤以泡利不相容原理爲綱。其理曰：同一原子之中，斷無二電子之四悉同也。 
## 表記
今記秩佈之法，多以字母列軌域，右上繫數，以明受電子之數。若氫書以1s1，鋰書以1s2 2s1，磷書以1s2 2s2 2p6 3s2 3p3。試以氖析之，書曰1s2 2s2 2p6，蓋s、p諸亞層，分受電子二、二、六，秩然不紊。

字母s、p、d、f之名，本乎譜線之分類：曰「鋭」、曰「主」、曰「漫」、曰「基」。四者依次以l = 0,1,2,3 配。f之後，續以g、h、i，然此等軌域，世罕用之。

原子序居高者，表記可簡省一二。取前週期貴氣之秩佈爲基，益以價層電子足矣。若磷書 [Ne] 3s2 3p3，[Ne] 者，代 1s2 2s2 2p6 也。如是外層電子彰焉，化理之性，多繫於斯。
## 建構
原子之序既增，電子之入，必循能階高下，按序而進，凡新入之電子，必先居諸空軌之最下者。此所謂也。又有曰：電子所居，務求其軌各異，自旋同向，如是則原子之能極下。復有能級交錯之象，蓋軌域之能，有不盡以層數高下為序者；層高者反居下，層低者反居上，謂之能級交錯。由此諸端，方得序云：

 

今人所知元素，數凡百又十八，常態大率準此。間有逸出常軌者，其理奧賾，茲不具論。
## 週期
元素週期表之制，與電子之佈，相為表裏。凡一族之元素，其外層秩佈，率多相類，故化學之性亦近。表中分四區，曰s、p、d、f，與亞層所容電子之數相應：s區二，p區六，d區十，f區十四。獨氦雖隸s區，然以其外殼完滿，性同貴氣，故常置之p區，此殊例也。
## 應用
曉電子之秩佈，為用也廣。可以闡元素週期之律，可以明物質鍵結之理，可以推分子構形之制。至若塊材，雷射、諸般，亦莫不由此得其解。
## 註

## 考據

分類:物理
分類:化學
通牒

# 撰文以告知。見**[[知會]]**。
# 邦交文移，謂一國致彼邦且責其報答之書也。見**[[外交照會]]**。

## 書證


## 據
亞洲學刊

《**亞洲學刊**》者，美國亞洲學會之會刊也。肇始西曆一九四一年。初名《**遠東季刊**》，歲刊四期，每印八千餘冊。逮一九五六年九月，始易今名。其衡文極嚴，百篇之中，所錄僅六七而已。向由劍橋大學出版社印行，二〇二三年改隸杜克大學出版社。
分類:美國藝文
亞洲學會

**亞洲學會**者，美利堅學社也，不預政、不營利，專主亞洲之學。其究心之域，自東亞、內亞，訖於東南亞、南亞，罔不該括。治所在密歇根州安娜堡，今在籍之士凡八千人，刊行《亞洲學刊》。

昔歐戰既息，歐西多昧於遠東，洛克斐勒基金會乃襄贊學事。有葛雷夫斯者，倡明中國之學，與恆慕義交遊相議。西元一九四一年，刊列同人錄，始創**遠東學會**，即茲會之前身也。

及二戰竟，一九四八年四月二日，二百餘人會於哥倫比亞大學，共舉恆氏為首任會長。一九五六年，以治學益廣，兼及南亞、東南亞諸域，遂更以今名。考立會之初，會眾僅二百，翌年增至六百有五。迄一九六三年，已達二千四百三十四人矣。
分類:亞洲史
張雪峰

**張子彪**，黑龍江齊齊哈爾富裕人也。生於西曆一九八四年五月十八日。以**雪峰**行。

世本寒微，然矢志於學，久歷文教。專事庠序試業之導，指迷拔滯。又常解囊助學。

二〇一六年以還，藉網絡影音之便，廣播其說，從學者眾，名動海內。然其性鯁介，言辭切直，屢發駭俗之論，時致物議，亦以此大顯於時。

二〇二六年三月二十四日，忽嬰心疾，醫藥莫救，暴卒於蘇州，年四十有一。其公司「峰學蔚來」發訃以聞。

## 據

### 出典
* 中国教育网红张雪峰去世 终年41岁，《聯合早報》

分類:中華人民共和國列傳
斤

**斤**，舊亦作**觔**，乃量度輕重之準，屬東亞古度量衡。源乎中國，東傳日本、朝鮮，南及越南、馬來等地。今多行於市肆。

## 淵源
斤之於港、澳、南洋，俗又稱**司馬斤**。按中華古有官曰「司馬」，掌邦國軍事。給軍糧秣，須明權衡，故斤兩之制乃與司馬相涉。自周代以降，定輕重之名：曰斤、曰兩、曰錢、曰分，號為「司馬斤」、「司馬兩」等，其器謂之「司馬秤」，其準又謂「司馬平制標識」。

一斤當十六兩，故世有「半斤八兩」之語。

## 權重
斤之權重，歷代多有損益，然其與尺貫諸制之例，未嘗易也。一斤當十六兩，又當百分擔之一，亦即一百二十分石之一。晚清以降，西人多依馬來語譯作「catty」或「kan」。

## 歷代沿革

### 清之前
古時中土寰宇，各方各業，斤兩之準不一，常致紛雜。

### 清代
清廷定權度，以營造尺、庫平兩為準。一斤約當五百九十六克有奇，合十六兩，一兩合三十七克有奇。

清康熙五十二年頒《御製律呂正義》及《御製數理精蘊》，具定度量衡表。至光緒三十四年，行《推行劃一度量衡章程四十條》，營造尺、庫平兩之準始一。

## 近世之斤
今世言權衡，其謂「斤」者有二：一從萬國公制，曰公斤，合千克；一為民間俗用之斤，恆省言曰「斤」。然俗用之斤，輕重隨時地而異：大陸及金馬之地，以五百克為一斤；臺、日以六百克為一斤；至若港澳與南洋諸邦，則約當六百有五克耳。

近世市斤從各地流俗，與西制換算如下：

又考英倫度量，有常衡英斤之說，流行於香江、馬來、星洲等地，折合一又三分之一磅。

### [[中國大陸|中原]]

#### 民國元年至四年
北洋政府因循清制，行營造尺庫平制，一斤約當五百九十六點八一六克。

#### 民國四年至十九年
民國四年一月七日，北洋政府頒布《權度法》，於舊有之營造尺庫平制外，兼行萬國權度通制。

#### 民國十九年至四十八年
法定一斤當五百克，以十六兩為一斤。

及國民軍北伐告捷，國民政府廢除營造尺庫平制，代以市用制。

《中華民國度量衡法》，民國十八年二月制定，十九年元旦施行。其第五條載曰：

:「市用制長度，以公尺三分之一為市尺；重量，以公斤二分之一為市斤；容量，以公升為市升。一斤分為十六兩。一千五百尺定為一里，六千平方尺定為一畝，餘皆以十進。」
第六條載曰：
:「兩：當斤十六分之一，即十錢。」

度量改制後，載籍多公、市制並行，市制之後恆括註公制。

若民國三十三年九月十九日，晉綏邊區行政公署頒布供給標準，謂：「口糧：軍隊系統小米一斤八兩」；又三十四年一月，新四軍浙東遊擊縱隊司令部定供給標準，謂每人每日「油五錢」，皆循斯規。

#### 一九五九年後
法定一斤當五百克，改以十兩為一斤。然中藥權量仍從舊制。

西元一九五九年六月二十五日，中華人民共和國國務院發布《關於統一計量制度的命令》，保留市制，其文曰：「市制原定十六兩為一斤，因折算繁瑣，宜一律改為十兩為一斤。」一九七九年元旦，中藥計量改從克與毫升。一九九〇年歲暮，市制於大陸明令廢止，惟民間仍習用之。

須知雲南昆明等地，俗稱「斤」者，多指公斤，非市斤也。

### 金馬
民國金、馬二島，猶循大陸舊制，奉《度量衡法》，以五百克為一市斤，析作十六市兩，每兩重三十一克又四分之一。

### 臺灣
昔臺灣在清，權度參差。及日人據臺，乃設臺灣總督府度量衡所以齊之。市肆買賣所用之斤，遂案〈度量衡法〉，悉定一於日本之斤，此即今所謂「臺斤」也。計一臺斤合西衡六百克，一斤當十六兩，每兩折算，當三十七克有半。

### 港、馬、星

昔香港舊律，一斤當常衡磅三分之四。今更定新例，以百分之一擔為斤，平十六兩，折合零點六零四七八九八二公斤。

星洲律令，亦定一斤為常衡磅三分之四，平十六兩，折合零點六零四八公斤。馬來西亞曩為英屬，度量率皆同焉。

### 日本
日本舊制，以六百克為一斤，然今世鮮用。唯市肆鬻，猶論斤計直。按，凡重逾三百四十克者，皆得名為一斤。故五百一十克，亦得號稱一斤半也。

### 越南
越南之斤，土語呼曰「斤𢧲」，即司馬斤也。合今法定度量為千克，即六百有四點六克。

## 據

## 兼查
* 度量衡、中國度量衡
* 公斤
* 市斤

## 進學
* 《法律停看聽》未敘明斤兩 未必構成詐欺 
* 市斤制與臺斤制 
* 改用公制度量衡
* 臺灣的度量衡-度量衡就在你身邊
* 臺斤和市斤
中國國會

## 清
* 議政王大臣會議
* 中國議會
* 資政院

## 民國
* 臨時參議院
* 民初國會
* 國民大會
* 立法院
* 監察院（斯說存議）

## [[中華共和國|共和國]]
* 農工商學兵代表大會

## [[中華人民共和國|人民共和國]]
* 全國人民代表大會暨其常務委員會
* 中國人民政治協商會議全國委員會
二城故事

《**二城故事**》，又譯《**雙城記**》，長篇稗史也，英國文士狄更斯所撰。其書以法國革命為機軸，情辭悲切，動人心魄。所謂二城者，交綰巴黎、倫敦二都而為言也。記中敷演醫者一家與聖安東尼區草莽黨人夫婦之糾葛，藉以發擿法國貴冑之穢闇，並揭十八載前隱而不彰之陰私。書中具言當時王室傾頹之由：緣於公侯卿相驕奢暴虐，魚肉鄉里，掠奪良家，視人命如草芥。致令黔首怨毒，積憤難平。由是，革命黨人乘隙鼓譟，煽惑黎庶以抗腐敗之朝廷，遂肇大革命之端焉。

## 翻譯

魏易之譯狄更斯此作，題以《二城故事》，肇端於民國二年，於《庸言》「藝林」卷一第十三號始行賡載。其所據祖本，乃《狄氏全集平民本》，西元一八六五年倫敦所梓。

劈頭云：

錄其目次數則於下，以嘗鼎一臠：

迨民國十七年，魏氏裒輯成書，易名《**雙城故事**》。越五年，商務印書館重加校讎付梓，亦名《雙城故事》——此乃傳世諸槧本之最善者也。一九九二年，魏氏之女惟儀搜羅《庸言》初載之本，景印行世，斯編原貌始得具存焉。

學人林元彪以爲，是書乃魏氏獨譯之作，世人論之尤蕃。鄭振鐸嘗病其芟夷過甚，云：「昔之譯者多喜刪節原文……魏易所譯之《二城記》，僅得原書三分之一。」然林元彪以爲鄭說非是，考魏譯約十二萬言，實逾原書篇幅之半。寒光評此書，亦謂其「太刪節了，頗受人詬病」。

## 註


## 據

分類:小說
中國議會 (清朝)

**中國議會**者，結社也，清季光緒二十六年，時值庚子之役，同人立之於滬上。

## 沿革
光緒二十六年五月二十五日，清廷下詔宣戰，後世謂之《對萬國宣戰詔書》。三十日，張之洞、劉坤一遣上海道與各國駐滬領事定「東南互保」之約。

六月一日，汪康年、唐才常等謀之，才常召集同志，中國議會遂立於滬上愚園南新廳。與會者有容閎、嚴復、章太炎、文廷式、吳彥復、葉瀚、狄葆賢、張通典、吳保初、宋恕、戢元丞、沈藎、龍澤厚、馬相伯、畢永年、林圭、唐才質等。葉瀚主其事，眾以密丸舉議長容閎、副議長嚴復。

六月四日，復會於愚園，定書記、幹事等職：

* 書記三人：葉瀚、邱震、汪有齡
* 幹事十人：鄭觀應、唐才常、沈士孫、汪康年、汪立元、丁惠康、吳保初、趙從藩、胡惟志、孫寶瑄
* 會計二人：孫多森、唐才常。

是會也，章太炎力主拒滿人入局。

議會之旨有三：一曰尊奉皇上；二曰不認端郡王、剛毅等偽政；三曰力講新政而謀行之。

及八國之師入京師，議會嘗謀別立政府，推戴大老為大總統。七月二十八日，幹事唐才常率自立軍起事於漢口，旋即見執。中國議會遂作鳥獸散。汪康年遁走湖北。康有為固稱康年賣自立軍也。

## 會員
創會之外，復收錄於江寧、滬上等地，極盛之時，會員百餘。其名可考者如下：

* 粵籍：容閎、鄭觀應、丁惠康、溫宗堯、陳錦濤
* 浙籍：葉瀚、汪康年、汪有齡、汪立元、孫寶瑄、井上雅二、胡惟志、宋恕、張元濟
* 湘籍：唐才常、沈藎、張通典、陶森甲、唐才質、林圭
* 蘇籍：丘震、狄平、馬良
* 皖籍：吳保初、孫多森、孫多鑫
* 贛籍：趙從藩、文廷式、陳三立、沈士孫
* 閩籍：嚴復
* 桂籍：龍澤厚
* 鄂籍：戢元丞
* 陝籍：宋伯魯
* 畿輔：王照
* 籍貫不詳：李學孝

又，沈兆褆、伍光建、周善培、陳季同及浙人方城、蔣新皆、王修植、夏曾佑等，殆亦與會。

若章炳麟、畢永年，初雖預盟，後皆以故退會。

## 考據
### 引用

### 參考

; 期刊文章

* 桑兵：《論庚子中國議會》，《近代史研究》西元一九九七年第二期

; 書籍

* 廖梅、汪康年：《從民權論到文化保守主義》，上海：上海古籍出版社，西元二〇〇一年

## 兼查

* 庚子國變
* 東南互保
* 自立軍起義

分類:光緒紀事
運輸

**運輸**，又云**轉運**，徙生民、禽獸及於異地之謂也。其大抵有六：曰、曰（若鐵道、之屬）、曰、曰、曰、曰。究其本末，可分、、調度三端。蓋夫轉運之道，所以利天下之，實教化演進之大本也。

所謂，皆不易之常設，若、、、、、是也；並及屯聚之所，如、、、、貨棧、補注燃油之塢（如注油埠、）與夫。驛所之設，不僅為客貨轉運之樞，亦充修護器械之用。

，所以任重致遠者也。或假，或御，或驅。其之屬，包舉、自動車、自行車、、火車、、、、星槎、等，不一而足。

## 辨名
嚴復《英文漢詁》，譯transport爲**外運**。又部定詞譯transport爲單字，曰**運**。

## 用例

分類:基礎之文
分類:郵傳
水運

**水運**者，徙水於遠途乃至異國之謂也。其塗大抵有三：

# 曰：包舉、漕渠、隧洞、。
# 曰貯器以載：若、、之屬是也。
# 曰牽挽：謂假以曳冰山，或拖於其後也。

夫水體沉重，轉運之際，極耗動能。若無地勢高下之利，則長途管線與漕渠，必沿路屢設。然較諸管線，漕渠之阻力差減，故其費益省。至若江海之中，水運之事亦數見不鮮。

## 辨名
又云**通運**。

## 用例

分類:郵傳
漕運

**漕運**者，國家憑水路轉漕天下之粟，以給京師、充軍實之制也。其塗，或汎江內河，或浮于海澨。考其本末，舉凡開濬漕渠、修造舟楫、營築津埠，以至徵斂歲賦、設倉置驛、供頓途次之百須，皆轉輸之大政也。

分類:郵傳
牧誓

《**牧誓**》，異稱《坶誓》，乃《尚書》所載之篇。

今本《尚書·周書》首《泰誓》，而《牧誓》次之。蓋述武王伐紂，陳兵牧野，與殷師交戰之誓辭也。

太史公取其文，載於《史記·周本紀》。考太史公作史，常改易繁辭，復避漢朝先帝之諱。如以「遠」易「逖」，乃釋古以今語；以「國」易「邦」，則避高祖之名諱也。

篇首臚列參戰之諸侯與文武群臣。言諸國則有庸、蜀、羌、髳、微、盧、彭、濮等； 言君臣則有冢君、御事及司徒、司馬、司空等。冢君者，友邦之諸侯也；御事及三司等，周廷之官職也。其辭存弔民伐罪之旨，歷數商紂之惡，若「俾暴虐於百姓，以奸宄於商邑」云云。

至於誓師之日，在於甲子。考《逸周書·世俘解》所載：「越五日甲子，朝至接于商，則咸劉商王紂，執矢惡臣百人，太公望命禦方來」，二者正相密合。

近儒屈萬里，考篇中有「夫子勖哉」之語，以為古人未有對面呼「夫子」者，因疑此篇非周初之原典，乃戰國末人述古之作。

## 據

尚書·周書·牧誓
光明日報

《**光明日報**》者，中國共產黨中央委員會刊之，由**光明日报社所**管，創於西元一九四九年六月十六日。
上帝 (基督教)

**耶和華**，《耶經》所謂創世者也。猶太教與基督教所奉。《耶經》謂之創闢天地、化育萬物之主。其徒信其無所不知，無所不能。漢文譯作**上帝**，或曰**神**，又作**天主**。

## 據
*《耶經》

分類:基督教
分類:猶太教
電梯

**電梯**，升降之機也，行乎層樓巨閣之中，運以電氣，故名。

其制，懸一巨廂，貫通上下，以載人、貨。

又有作階阼之狀者，版聯周軌，潛轉不息，人立其上，無勞舉步而自能陟降，世俗呼曰「自動電梯」。

黃葆楨嘗作《子夜歌》詠之曰：「怕損鴛鴦履，隨歡躡電梯。」

## 據


分類:電梯
太虛 (辨義)

* **[[天空]]**
** 如云「太虛寥廓」
* **[[太虛]]**
** 夫地之表，元氣所包有極。出乎氣表，寥廓無際者，謂之
* 境界也，謂空虛、寂寞，玄虛、虛幻者
** 如云「太虛幻境」「神遊太虛」
*  **[[釋太虛]]**
** 浙江崇德人也，俗姓呂。諱唯心，字太虛，以字行。生於清光緒十五年。年十六，薙染出家，詣寧波天童寺，依寄禪和尚受具。後從楊文會受《楞嚴》，復就蘇曼殊習西文。民國肇建，於金陵創中國佛教協進會，銳意維新。當是時，象教凌夷，緇門闇劣，乃先後建武昌、閩南、漢藏諸佛學院以育僧才。近世緇門之黌教，厥功至偉，儼然為新學之宗矣。所著有《整理僧伽制度論》《釋新僧》《真現實論》諸編，後人輯為《太虛大師全書》行世。

## 兼查
* 天空_(辨義)
* 太空_(辨義)
* 大空_(辨義)
* 太清_(辨義)
* 泰清

## 據
亞歷山大六世

**亞歷山大六世** ，諱**羅德里哥·利安索爾·迪**，姓**波吉亞氏**。阿拉貢人，教宗嘉禮三世甥也，養為子。西元一四三一年一月一日，誕瓦倫西亞。

羅德里哥為人警黠，精於口辯，明察而善聽斷。幼奉耶教，徙羅馬，羅德里哥治聖經、教法之學，講習甚謹，同列多以為聰惠。始授瓦倫西亞主教堂司鐸，年廿五，教宗薦羅德里格為樞機主教，加聖尼各老監獄教區執事銜。明年，擢聖座副秘書長，命出使安科納督辦軍務。羅德里哥歷五朝佐教會，禮遇不稍薄，積貲日厚，累加阿爾巴諾羅馬教區主教銜，領聖秩聖事。一四九二年七月，教宗諾森疾大漸，是月崩。羅德里哥性不見喜怒，善刺人微意，會教廷舉嗣主，與之。始，羅氏知教士嗜利，乃陰使左右饋賂諸樞機，多所厚遺；並交通權近，以固恩款，選舉相持十餘日，至是動靜皆先與預聞。八月十一日，樞機主教團推立羅德里哥為嗣教宗；廿六日，乃襲教宗位於羅馬教廷，諸樞機上教宗尊號為「亞歷山大六世」。羅德里哥既掌教，施恩布惠，蔭相及於子姪姬侍，於是樹權勢，波吉亞黨遍據要津，晚亦不衰，內外多惎聞，而波吉亞無所斂。教宗子切薩雷出入御前，為緝刺機密，陰弼謀畫，教宗自倚之不疑。切薩雷為父子進取計，因以辯遊說義、法各國間，教宗益喜切薩雷智敏有才器，初冊立為樞機，又管衛隊掌旗事，欲以備其嗣；後出為瓦倫蒂諾公爵，封羅馬涅親王，教廷顯官美選，悉引拔切薩雷為之。教宗立十一年，八月，暴疾，病熱不能起。十八日，崩於羅馬，年七十二，葬蒙塞拉托聖母堂。

先是，教宗微時有嬖姝瓦諾莎，以寵故封卡塔內女伯爵，方即位，保祿妹茱莉婭亦有寵。瓦諾莎生三子一女，曰：切薩雷、喬瓦尼、盧克雷齊亞、喬弗雷。

## 考據

分類:梵蒂岡史
分類:教宗本紀
太空 (辨義)

* **[[天空]]**
* 天、地之間
* **[[太虛]]**
** 夫地之表，元氣所包有極。出乎氣表，寥廓無際者，謂之。若云「太空飛行」

## 兼查
* 天空_(辨義)
* 大空_(辨義)
* 太虛_(辨義)
* 太清_(辨義)
* 泰清

## 用例


## 據
太清 (辨義)

* **[[天空]]**
* 天理
* 道家**[[太清|三清]]**，為道德天尊所居，其境在玉清、上清之上
** 泛指仙境
* 南朝梁武帝**[[太清 (年號)|年號]]**

## 兼查
* 天空_(辨義)
* 大空_(辨義)
* 太空_(辨義)
* 太虛_(辨義)
* 泰清

## 用例


## 據
天空 (辨義)

* 天際寥廓之謂
** 以「空」極言天之寥廓也。如云「天空海闊」「雲淨天空」「雲過天空」
* **[[蒼穹]]**

## 兼查
* 大空_(辨義)
* 太空_(辨義)
* 太虛_(辨義)
* 太清_(辨義)
* 泰清

## 用例


## 據
蒼穹

右|縮圖|蒼穹、白雲、碧原
立乎大地，矯首以望大氣，極目欲眺天外，所見即**蒼穹**。又云**天空**、**大空**、**太空**、**太虛**、**太清**、**泰清**。居地球而視之，晝晴則呈蔚藍，朝暮則轉赬赤，然天本無色也。凡測晴空之清濁，格致家率以能見度稱之。


檔案:Golden_sunrise.jpg|日出
檔案:Cumulonimbus_mit_Riesenamboss.JPG|晌午
檔案:Crimson_sunset.jpg|日落


人仰觀穹蒼，察氣象及星曆，遂可知陰晴之變幻、推晷漏之流易、辨方隅之南北。候日出、日沒，以知一日之晨夕；察夜月之盈虧，以識一月之晦朔。斗柄指北方，而望雲之厚薄、狀貌，可卜雨暘。

又，穹蒼多異象，若虹蜺、極光、星隕如雨等，皆堪賞翫。亦有飛禽翱翔其間。

近世爇石油、煤炭日多，焚之多釋二氧化硫，遂生微塵彌漫。自西元一九七三年以降，除歐洲外，四海天空之清明，日漸溷濁矣。

逮及夏令，日道直射北回歸線，北半球則晝長夜短，北極長晝無昏，南極長夜無曉；至若冬令，日道直射南回歸線，北半球則晝短夜長，北極長夜無曉，南極長晝無昏。

## 用例


## 據
昊天上帝

蓋中土生民，崇祀高天，尊爲百神之長，號曰**上帝**，亦稱**天帝**、**皇天上帝**、**昊天上帝**。若夫閭巷俗謂，則有**上天**、**老天**、**天公**、**天主**之屬。原其始，實肇於先民之敬畏蒼昊、仰宗北辰也。

按《宋史》，元氣廣大則稱「昊天」，遠視蒼然則稱「蒼天」；人尊莫過於帝，託之於天，故稱「上帝」。又以北辰居所為尊，紫微宮處星漢之中樞，實上帝之宸居也。

「上帝」之稱，首見於周之五經，四書、諸史亦迭有記載。其義謂「在上之帝王」，即六合最高之主宰也。歷代君主禋祀於天壇，皆設昊天上帝之位。常與「后土」並稱，曰「皇天后土」，以表天地之化育。

及緯書之興，復立天皇大帝之號，並增五方上帝，分屬五行、五德，居太微宮以統時節。或引《淮南子》及《史記》之說，以上帝為**[[太一]]**，象天地未分之元氣，而五帝為之輔翼。

道教承其緒，尊之曰**[[玉皇上帝]]**，謂五方上帝乃「五方五老君」所化。於道門儀式中，玉皇雖主宰寰宇，然其位居三清之下，蓋三清乃「道」之化身，而玉皇乃「天」之元首也。

宋儒朱子則以理學解之，謂「天」、「帝」即「道」、「理」之體現。天非此理，則不能為天。

近世以降，耶教東來，傳教士借「上帝」之名以譯其神，遂使古辭增新義焉。

## 據


分類:華夏神話
性騷擾

**性之擾**，實由情慾與性別之偏而起。凡以情事脅人，施不願之誘，或以言行侮漫，皆名曰性擾。其貌或似淫欲，然多為傷女德、抑異常者，非單為情之所發也 。 世之論性擾者，多舉威脅與挑逗為例，而未察其常態。夫此類之害，傷人形氣，亂人心志，敗其家居，礙其官事，誠不可忽也 。

性擾之作，男女皆可為施為受。或在友間，或於陌路；或平交，或尊卑懸隔。其端不一：或為言辭之戲侮，或為身體之侵逼，抑或潛行以暗中為之 。若出穢語，露形體，寄淫詞，使從淫戲，覘人之私影而傳之，以利誘為色求，乃至非禮、強暴之行，皆歸於此類 。

今世諸國，多立法以禁職場之性擾，視之為職業之不公焉。然律例之立，各從其俗；或嚴或寬，未可一概言也。凡細微輕侮，偶發而止者，或不以為罪；若頻仍且烈，致使環境充滿怨厭，官職受損，或因之出職，則為犯律。今世百餘國，皆析為「敵意環境」與「以利易色」二端，亦有特設條文，以防偏害於性傾與別認者 。

故今之公司、學府與百官之所，皆務設法以防患於未然，保人之安，正職業之倫，是亦義理之當然，政制之所重者也 。

## 據
拿破崙三世

**拿破崙三世** ，諱**夏爾·路易·拿破侖**，姓**波拿巴氏**，法蘭西人。荷蘭王路易第三子也，母曰奧坦絲，皇后約瑟芬女。伯父拿破崙，建國自號為法蘭西之主。

帝自伯父拿破崙初御極時，誕於巴黎。及拿破崙敗績滑鐵盧，遜位，安置聖赫勒拿島，帝年七歲。一八四六年七月，路易卒，而拿破崙子及其長兄約瑟夫皆早死，帝以鼎革故次當立，乃為嗣拿破崙矣。越二年，國內變作，市民聚黨舉兵巴黎，襲法王，王尋出奔於倫敦，共和肇基，國人推總統。四月，帝固意在當國，還至巴黎，是年以法統重祚名果與之；十二月，帝繇是入居愛麗舍宮，為總統，聽決庶政。先是波拿巴黨人悉附帝門下，帝內銜共和國體甚，必欲紹述其伯父拿破崙先志，又以時論多為保皇，益恣橫，遂有異謀。後三年，帝遽發親衛兵數萬屯議會，乃矯立憲法，昭示公論。帝既改共和置君主，罷立法團、內閣知政事，自命以己躬親乾綱，總攬內外威柄。一八五二年十二月，即皇帝位於聖母院，是為「第二帝國」；二日，帝迺御杜樂麗宮，百僚表上尊號曰「拿破崙三世」。

## 引據

分類:波拿巴氏本紀
威廉·皮特

**威廉·皮特** ，英格蘭人，馬德拉斯總督托馬斯孫也。西元一七〇八年十一月十五日，生於西敏。皮特儀貌瑰偉，少嗜學能文，補牛津大學三一院，病風痹，肄業。後受職龍騎兵衛隊營，積階至少尉。年廿七，皮特代兄為國會議員，隸輝格籍，累遷老薩魯姆、西福德、艾德堡、奧克漢普頓與巴斯諸區。喬治二世間，召皮特入值內閣，除軍隊度支大臣。泰西構釁，一七五六年十二月，改南方部國務大臣，尋知下議院事。時紐卡斯爾公獨相，皮特主兵部，簡拔英傑，銳意經略，因興師歐洲及北美、亞細亞諸島，皮特繇是務鎮靜，與閣臣論海陸形勢要害，招民兵、議籌餉、結外援，慷慨為規畫。歷七年，各國議和巴黎，約成，海內以皮特定策有大略，頗賢之。喬治三世立，亦奇其才，詔褒諭之。一七六六年七月，超拜皮特首輔，加掌璽大臣；八月，詔封肯特郡查塔姆伯爵。逾二年，致仕，旋以伯爵充上議院議員。一七七八年五月十一日，皮特卒於布羅姆利海耶斯邸，年六十九，議院致國主予祭。皮特生一女四子，第三子威廉，至下議院議員、首輔。

## 引據

分類:漢諾威氏列傳